Girardus Dei gratia Eduensis episcopus universis presentem cartulam inspecturis, notum facimus quod venerabilis in Christo pater Guido Dei gratia Eduensis episcopus de communi assensu Ansello tunc diacono Eduensi cum universo ejusdem loci capitulo in villa sua de Sedeloco franchisiam stabilivit, super qua dicte ville litteras suas patentes tradidit et concessit. Quarum tenor talis est: Ego Guido Dei gratia episcopus Eduensis. . . . . . . . . . . . . . . . . . Hanc vero dictam franchisiam Ansellus antecessor noster divina Providentia tunc episcopus Eduensis institutus, ratam habuit et gratam eam concessit et laudavit quod in litteris prefatorum Guidonis predecessoris sui et Capituli Eduensis plenius continetur auctoritate sua duxit confirmandum, supra dicta omnia bona fide tenenda promisit et observanda. Et ad majorem hujus rei noticiam et testimonium presenti cartule sigilli sui apposuit firmamentum. Actum fuit hoc apud Tullionem anno dominice Incarnationis M° CC° quinquagesimo primo, mense aprilis. Nos vero dictus Girardus nunc divina Providentia episcopus Eduensis institutus dictam franchisiam ratam habentes et gratam eam concedentes et laudantes quod in litteris prefatorum Guidonis episcopi Eduensis et Capituli Eduensis Anselli episcopi Eduensis antecessoris nostri plenius continetur auctoritate nostra duximus confirmandum, supra dicta omnia bona fide tenenda promittentes et observanda. Et ad majorem hujus rei noticiam et testimonium presenti cartule sigilli nostri apposuimus firmamentum. Actum est apud Eduam anno dominice Incarnationis M° CC° quinquagesimo quinto, mense januario.